Súradnice: 49°09′21″S 21°42′31″V﻿ / ﻿49,1559°S 21,7086°V﻿ / 49.1559; 21.7086

**Mravčí potok** je potok v geomorfologickom celku Ondavská vrchovina v regióne Horný Zemplín v Prešovskom kraji v okrese Stropkov. Je pravostranným prítokom vodného toku Brusnička v povodí Ondavy. Má dĺžku 4,0 km.

Prameň
------

Pramení v 336 m n. m. v geomorfologickom celku Ondavská vrchovina v lesnom extraviláne na svahu lesa aj pasienka Kriaky v severovýchodnom kúte územia mesta Stropkov v okrese Stropkov v Prešovskom kraji.

Opis toku
---------

Od prameňa tečie juhozápadojužným smerom lesným extravilánom mesta Stropkov úpätím lesa a pasienka Kriaky, mení smer na juh, v 288 m n. m. priberá pravostranný bezmenný prítok v suchom období bez vody, priteká na obecnú hranicu medzi Stropkovom a obcou Kolbovce a tečie po tejto hranici. V 285 m n. m. priberá ľavostranný bezmenný prítok tiež v suchom období bez vody, preteká cez les a vrch Mravčí kopec s 390 m n. m. v 258 m n. m. priberá pravostranný bezmenný prítok, pravým brehom obmýva les Hlboké, v 241 m n. m. tečie po obecnej hranici medzi Kolbovcami a obcou Brusnica, v 229 m n. m. opúšťa obecnú hranicu a tečie zmiešaným lesným extravilánom a poľnohospodárskym extravilánom obce Brusnica, pravým brehom obmýva úpätie pasienka a lesa Zabuková debra, ľavým brehom obmýva les Vyšná roveň. V 192 m n. m. ústi do vodného toku Brusnička ako jej pravostranný prítok. Vodný tok Brusnička ďalej ústi do Ondavy. Pramení a preteká na území mesta Stropkov, ďalej tečie po hranici územia obce Kolbovce a ústi na území obce Brusnica v okrese Stropkov v Prešovskom kraji. Nemá dôležitejší prítok.

Pôvod názvu
-----------

Názov vodného toku má pôvod v názve lesa a vrchu *Mravčí kopec*, cez územie ktorého preteká. Názov lesa a vrchu motivoval výskyt *drobného blanokrídleho hmyzu z čeľade Formicoidea* čiže mravce. Nemožno celkom vylúčiť ani pôvod z osobného mena *Mravec*. Z prvého člena dvojslovného toponyma *Mravčí kopec* po kombinácii so všeobecným podstatným menom *potok* s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Mravčí potok* ako súčasť veľmi početnej skupiny názvov v slovenskej toponymii, najmä hydronymii. Hydronymum Mravčí potok bolo štandardizované v roku 1990. V súčasnej slovenskej štandardizovanej hydronymii hydronymum Mravčí potok je jedinečným názvom (marec 2024).

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR dátum vydania =, [cit. 2023-12-12]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-12-19]. Dostupné online.
3. ↑  Názvy vrchov a dolín Slovenskej socialistickej republiky A6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 6, 13, 128-133. 079-902-87 NVA (identifikačný kód tlačoviny z obdobia pred ISBN)
4. ↑  Názvy vodných tokov a vodných plôch SR. Povodie Bodrogu a Tisy A18. Geografické názvoslovné zoznamy OSN – ČSFR. Bratislava: Slovenský úrad geodézie a kartografie, P-425/1990 z 31.10.1990. 82 s. S. 29, 69. ISBN 80-85164-17-5.
5. ↑  Priebeh vodného toku Mravčí potok v Základnej báze údajov geografického informačného systému ZB GIS. Dostupné on-line na [ [cit. 2024-03-31].
6. ↑  Geografické názvy okresu Svidník A31. Geografické názvoslovné zoznamy OSN Slovenskej republiky. Úrad geodézie, kartografie a katastra SR, GK-1115/1993 z 9.6.1993. Bratislava 1993. 78 s. S. 12, 15, 24, 25. ISBN 80-85672-04-9.
7. ↑  Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 25, 26, 140-144.
8. ↑  Názvy vodných tokov a vodných plôch SR. Povodie Bodrogu a Tisy A18. Geografické názvoslovné zoznamy OSN – ČSFR. Bratislava: Slovenský úrad geodézie a kartografie, P-425/1990 z 31.10.1990. 82 s. S. 15. ISBN 80-85164-17-5.

| * z
* d
* u
Vodné toky v povodí Brusničky |
| --- |
| *Brusnička* → *Ondava* → *Bodrog* → *Tisa* → *Dunaj* |
| 
* **Brusnička**
* Korunkovský potok
* Krišľovský potok
* Mravčí potok
* Poliansky potok

 |